Pielikums

Daugavpils valstspilsētas pašvaldības domes

2024.gada \_\_\_.\_\_\_\_\_\_\_\_\_\_

lēmumam Nr.\_\_\_\_

**Projekta “Jaunā Eiropas Bauhaus principu integrēšana ilgtspējīgas un iekļaujošas pilsētvides attīstībā” RETHINK** **apraksts**

|  |  |
| --- | --- |
| **Projekta iesniedzējs (vadošais partneris):** | Parmas pašvaldība (Itālija) |
| **Projekta partneri:** | 1. Trolhetanas pašvaldība (Zviedrija); 2. Daugavpils valstspilsētas pašvaldība (Latvija); 3. Zadaras pilsētas administrācija (Horvātija); 4. Ļubļinas pašvaldība (Polija); 5. Amadoras pašvaldība (Portugāle); 6. Seinajoki pašvaldība (Somija). |
| **Finansēšanas avots:** | ES programmas “Citizenship, Equality, Rights and Values” (CERV) apakšprogramma “Networks of Towns strand” |
| **Projekta ilgums:** | 24 mēneši no Granta līguma spēkā stāšanās dienas |
| **Projekta izmaksas:** | Projekta kopējais budžets 158430.00 EUR.  Daugavpils pašvaldības daļa 20743.00 EUR, t.sk.  ES finansējums – 19300.00 EUR (avanss 60% – 11580.00 EUR);  Daugavpils pašvaldības līdzfinansējums – 1443.00 EUR. |
| **Projekta pasākumi:** | 1.pasākums: projekta tikšanās Parmā, Itālijā, 2025.gadā;  2.pasākums: projekta tikšanās Ļubļinā, Polijā, 2025.gadā;  3.pasākums: projekta tikšanās Trolhetanā, Zviedrijā, 2025.gadā;  4.pasākums: projekta aktivitātes Daugavpilī – 2025. gadā;  5.pasākums: projekta seminārs tiešsaistē 2025.gadā;  6.pasākums: projekta seminārs tiešsaistē 2026.gadā;  7.pasākums: projekta tikšanās Daugavpilī – 2026.gadā;  8.pasākums: projekta tikšanās Zadarā, Horvātijā, 2026.gadā. |
| **Projekta mērķis un aktivitātes:** | Projekta vispārīgais mērķis ir veicināt pilsoniskās sabiedrības (t.sk. mazāk pasargāto grupu un minoritāšu) iesaistīšanos iekļaujošas, ilgtspējīgas un vizuāli pievilcīgas dzīves vides veidošanā pilsētā ar mākslas un kultūras līdzdalību, balstoties uz Jaunā Eiropas Bauhaus principiem.  “Jaunais Eiropas Bauhaus” ir stratēģiska radoša starpdisciplināra vides, ekonomikas un kultūras iniciatīva, kas savieno tās galvenos principus - dizainu, ilgtspējību, pieejamību un investīcijas, lai sasniegtu Eiropas zaļā kursa mērķus.    Projekta ietvaros plānotas šādas aktivitātes:   * organizēt starptautiskus seminārus ilgtspējīgas un iekļaujošas pilsētvides attīstības veicināšanai; * organizēt apmācības par Jaunā Eiropas Bauhaus principiem gan pašvaldības, gan nevalstisko organizāciju pārstāvjiem; * iegūt zināšanas par Eiropas labās prakses piemēriem, veidojot stratēģijas pilsētas dzīves vides uzlabošanai, pamatojoties uz Eiropas Jaunās Bauhaus iniciatīvas principiem; * veidot dialogu ar pilsētas iedzīvotājiem, lai veicinātu viņu piederības sajūtu, jo īpaši iesaistot jauniešus, mazākumtautības un mazāk aizsargātās iedzīvotāju grupas; * kopā ar iesaistītajām iedzīvotāju grupām īstenot aktivitātes, kas veicinās pilsētas vidē radīto kultūras un mākslas telpu popularizēšanu un pieejamību; * veicināt starpinstuticionālo sadarbību vietējā un reģionālā līmenī; * piedalīties starptautiskajos partneru pieredzes apmaiņas pasākumos un prezentēt Daugavpili kā izglītotu ES pilsētu un dalīties tās pieredzē; * attīstīt starptautisku ES solidaritāti un sadarbību ar projektā iesaistītajām pilsētām un pašvaldībām.   Dalība projektā atbilst Daugavpils valstspilsētas un Augšdaugavas novada attīstības programmā 2022.-2027.gadam noteiktajam vidējā termiņa prioritātes “VTP5 Spēcīga, patstāvīga nozaru pārvaldība un sinerģija”  ietvaros definētajam rīcības virzienam “RV25 Attīstības sadarbība”, kas paredz tādu uzdevumu kā īstenot sadarbību reģionālā, nacionālā un starptautiskā līmenī, kas paredz realizēt pārrobežu sadarbības projektus dažādās jomās, veicināt starptautisko sadarbību, sadraudzību. |

Daugavpils valstspilsētas domes priekšsēdētājs A.Elksniņš